Publication: Magyar Közlöny
Issue: MK-2007-113 (Year: 2007, Number: 113)
Era: 2004-2010
Section: a 19/2007. (VIII. 29.) ÖTM rendelethez
Paragraph Index: 748

3. Építész tûzvédelem 3.1. A biztonsági rendszerek helyiségei elválasztása a magas tûzterhelésû helyektõl, valamint a biztonsági rendszer helyiségeinek egymástól történõ elválasztása tûzszakaszolással, tûzcellákkal történjen. 3.2. Törekedni kell a nem éghetõ, tûz- vagy hõálló anyagok alkalmazására, különösen a vezénylõ vonatkozásában. 3.3. A tervezés során helyszínhez kötött éghetõanyagleltárt kell felállítani. 3.4. A tûzkockázat-elemzés alapja a helyszínhez kötött éghetõanyag-leltár. A leltárnak a reaktor élettartama alatt naprakésznek kell lennie. 3.5. A tervezés során a menekülési útvonalak mellett a beavatkozási-megközelítési útvonalakat is meg kell határozni. 3.6. A tûzszakasznak (tûzcellának) az általános tûzvédelmi elveken túlmenõen olyan kialakításúnak kell lennie, hogy tûz esetén kizárja a redundáns biztonsági rendszer sérülésének veszélyét. 3.7. A tûzgátló szerkezeteknek védelmet kell nyújtaniuk a keletkezõ nyomáseffektusok ellen is, ideértve az épületinstallációs és szellõzõ rendszerek elemeit is. 3.8. A tûzgátló szerkezeteket keletkezõ nyomáseffektusra szükséges méretezni. 3.9. A nukleáris biztonságra hatással bíró tûzszakaszok esetében a tûzgátló szerkezetek tûzállósági határértéke a tûzkockázat-elemzéssel kerüljön meghatározásra. 3.10. A technológiai létesítményben a tûzgátló falak nyílászáró szerkezetei „nem éghetõ” anyagúak, 3.10.1. nem technológiai tûzszakasz esetében 500 MJ/m2 tûzterhelésig 0,5 h, 3.10.2. technológiai tûzszakasz vagy nem technológiai tûzszakasz esetében 501–1500 MJ/m2 tûzterhelésnél 1 h, 3.10.3. kábeltereknél, olajos technológiájú tûzszakaszoknál vagy nem technológiai tûzszakasz esetében 1501 MJ/m2-nél nagyobb tûzterhelés esetén 1,5 h tûzállósági határértékûek legyenek. 3.11. Amennyiben a biztonsági rendszerek elválasztásának tûzvédelmi követelményei – külön tûzszakaszokban történõ elhelyezés – ütköznek a reaktor funkcionális kialakításával, távolságvédelemmel, passzív vagy aktív tûzvédelmi eszközzel szükséges a biztonsági rendszerek elválasztását tûzvédelmi szempontból biztosítani. Ezen megoldásokat tûzkockázat-elemzésekkel kell alátámasztani. 3.12. A tûzszakaszok kialakításával, a tûzszakasz méretek meghatározásával, a hõ- és füstelvezetés biztosításával szemben támasztott követelmények alárendeltek a nukleáris biztonság és reaktor funkcionális kialakítása által támasztott követelményeknek. Az ilyen irányú eltéréseket tûzkockázat-elemzéssel kell alátámasztani. 3.13. Ott alakítható ki hõ- és füstelvezetõ rendszer a technológiai létesítmény helyiségében, ahol radioaktív anyagok kikerülésére nincs lehetõség.

Source: https://magyarkozlony.hu/hivatalos-lapok/2b225007b3d99ca781581364e9a3526e52b9fd0a/dokumentumok/129f484aef5a22ef8f194481b0df306052a02b92/letoltes